Malibongwe-padwoede: Beskuldigde vra ontslag | Maroela Media
Sabelo Dingiswayo, regsverteenwoordiger vir Meekahaefele Masooa, het 'n aansoek om ontslag ingevolge art. 174 van die Strafproseswet ingedien. Die aansoek is ingedien nadat die staat Woensdag sy saak afgesluit het in die hooggeregshof in Johannesburg, wat in die Randburg-landdroshof sit.
Dingiswayo het die geloofwaardigheid van die staat se getuies bevraagteken. Regter Brian Spilg het gesê die toets is of die bewyse voor die hof 'n redelike persoon sal dwing om die beskuldigde skuldig te bevind. Spilg het die aansoek van die hand gewys en gesê daar is 'n geldige saak teen Masooa.
Maj. Chris Mangena, 'n forensiese kenner wat namens die staat getuig het, het tydens sy getuienis gesê Pearce se baadjie het twee koeëlgate ingehad. Pearce is in die linkerarm en lae rug geskiet.
Mangena het getuig dit was moontlik dat Pearce homself in die rug geskiet het. Spilg het dit egter bevraagteken en gesê die hof het die moontlikheid dat Pearce homself gewond het, uitgesluit. "Die enigste ander persoon op die toneel wat 'n vuurwapen gehad het, was die beskuldigde."
'n Ooggetuie het vroeër getuig Masooa het Pearce aan sy kraag gegryp en hom in die rug geskiet. Staatsaanklaer, Arveena Persad, het gesê dit strook met Mangena se getuienis dat die wond "kenmerkend is van nabye kontak".
Masooa, 'n prokureur van Centurion, word aangekla van die moord op Pearce, wat op 14 Februarie 2014 tydens spitsverkeer doodgeskiet is.
Nee hy moet gestraf word en sommer hard ook en tronkstraf moet sy voorland wees. Kan jy jouself indink as hy ontslag kry hoeveel padwoede gaan daar dan wees en hoeveel mense gaan dan geskiet word. Hy het 'n familie ontneem van 'n eggenote, vader en seun. Hierdie land het te veel misdaad en moord. Kry hom geensins jammer nie.
Hoe skiet jy jouself in die rug ?
" Hy het homself in die rug geskiet." Waarom, om wat te bewys? Onlogies. Tipies Afrika denke, verskoning om vry te kom.
Elna, dit is 'n baie goeie vraag nê. Maar dit lyk of hy besig is om homself in die voet te skiet. Volgende "move" sal seker wees dat iemand anders dalk die oorledene kom geskiet het. Dit is so sprekend van absolute arrogansie.
En weereens is die polisie se forensiese deskundiges besig om 'n sirkus van die land se regstelsel te maak.